Kapuk randhu utawa kapuk (Ceiba pentandra) iku wit-witan tropis sing kagolong ordo Malvales lan famili Malvaceae (sadurungé diklompokaké jroning famili kapisah Bombacaceae), asal saka bagéan lor Amérika Kidul, Amérika Tengah lan Karibia, lan (kanggo varitas C. pentandra var. guineensis) asal saka sisih kulon Afrika. Tempung "kapuk" utawa "kapok" uga dipigunakaké kanggo nyebut serat sing diasilaké saka wijiné. Wit iki uga dikenal minangka kapas Jawa utawa kapok Jawa, utawa wit kapas-sutra. Uga disebut minangka Ceiba, jeneng genusé, sing arupa simbul suci jroning mitologi bangsa Maya.